alexandrainst/scandi-wiki huggingface dataset:
Ludvig Kristensen Daa

Ludvig Kristensen Daa () var ein norsk historikar, journalist og politikar. Daa kan forvekslast med sine slektningar Ludvig Daae og Ludvig Daae (1834–1910).

Liv
Daa var fødd i Saltdal, der far hans var prest. Han gjekk på Bergens katedralskule, der han vart student i 1826. Det påfylgjande året var han huslærar hos statsråd C. Krogh i Trondheim, deretter lærar ved Møllers institutt i Kristiania. I 1834 vart han cand. philol. ved universitetet.

I 1830-åra stod Daa saman med Henrik Wergeland i spissen for fornorskinglinja mellom studentane, og hevda utprega liberale synspunkt.

1835-37 var han konstituert dosent i historie og geografi ved universitetet. Han var einstemmig innstilt til dosenturet, det gjekk i staden til Peter Andreas Munch. Daa la då ut på reise til London og Paris for å studere statsøkonomi. Han søkte i 1837 stilling som lærar i statistikk, og vart innstilt av kollegiet, men jobben gjekk til Anton Martin Schweigaard.

Han var så statsrevisor 1839-51, og stortingsarkivar 1845-71. Samstundes, 1852-62, arbeidde han som adjunkt og overlærar ved Kristiania katedralskole. I 1862 vart han lektor og i 1867 professor i historie. Han var styrar av etnografisk museum frå 1863. Daa skreiv verk som omhandla historie, etnografi, geografi og om samfunnsøkonomiske spørsmål.

Daa hadde størst innverknad som journalist og politikar. 1840-43 gav han ut bladet Granskeren, eit organ som arbeidde for å danne ein sterk liberal opposisjon og for innføring av reformer i europeisk «nasjonalliberal» retning.

I 1842 og 1845 hadde Daa sete i stortinget for Akershus amt, i 1845 var han odelstingspresident og formann i konstitusjonskomiteen. År 1854 representerte han Kristiania på stortinget, var då formann i komiteen om stortingsbygniga. På stortinget slutta Daa seg til bondeopposisjonen og var ei tid ein av dei leiande i denne. I fleire viktige saker tok han avstand frå bondegrupperinga, sidan denne i hovudsak kjempa for sine standsinteresser. Han kom slik på kant med andre i opposisjonen og låg jamnt i strid i pressa. Ved stortingsvala for 1865-66, 1868-69 og 1871-73 nådde han ikkje høgare enn 1. varamannsplass.

Daa heldt fram som journalist livet ut, dels som redaktør for Christianiaposten, dels som utgjevar av Den norske tilskuer (1851-53) og Tidstavler (1872-76). I sine artiklar i Christianiaposten viste han stor forståing for arbeidarrørsla 1848-49 og støtta tanken om delinga av Slesvig etter nasjonalitetsprinsippet, sjølv om han var ivrig skandinavist.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Denne artikkelen bygger på «Ludvig Kristensen Daa» frå ,  den 19. april 2010.  
 

Stortingsrepresentantar 1842-1844
Stortingsrepresentantar 1845-1847
Stortingsrepresentantar 1854-1856
Folk frå Saltdal 
Norske historikarar
Norske redaktørar
Mynt eller krone

Mynt eller krone er ein metode for å velje mellom to likeverdige utfall. 

Mynt eller krone vert til dømes brukt for å avgjere kva for lag som velje side eller ta avspark i ein fotballkamp. 

All mynt har tradisjonelt verdien oppgitt på baksida, reversen.  Denne sida vert i denne samanhengen kalla «mynt». 
På framsida har mynten portrettet, seglet eller våpenet til den som står som garantist for mynten, denne sida vert kalla advers eller i denne samanhengen  «kron» eller «krone».

slump
Spel
Myntar
Marvin González

Marvin René González Leiva () er ein salvadoransk fotballspelar som har spela for FAS i den salvadoranske fotballigaen, og for det salvadoranske landslaget.

Salvadoranske fotballspelarar
Revers

Revers er baksida av ein medalje eller ein  mynt.

Advers er forsida.

På mynter har revers-sida tradisjonelt hatt myntverdien og ofte pregeåret.

Når ein spelar mynt eller krone, vert reverssida kalla «mynt».

Myntar
Advers

Advers er forsida av ein medalje eller ein mynt. 

Revers er baksida.

På myntar har advers-sida tradisjonelt hatt eit symbol for myntherren i form av portrettet hans, eit segl, eit våpen eller eit monogram.   

Når ein spelar mynt eller krone, vert adverssida kalla «kron(e)».

 Myntar
Emilio Izaguirre

Emilio Arturo Izaguirre Girón () er ein honduransk fotballspelar som spelar for Celtic i den skotske fotballigaen, og for det honduranske landslaget. Han begynte den profesjonelle karrieren sin for Motagua, i hovudstaden Tegucigalpa.

Honduranske fotballspelarar
Celtic-spelarar
Spelarar i Fotball-VM 2010
Spelarar i Fotball-VM 2014
Maynor Suazo

Maynor René Suazo Antunez () er ein honduransk fotballspelar. Han har spelt for Honduras sitt landslag. I 2006 var han på lån hjå Brann i den norske Tippeligaen.

Honduranske fotballspelarar
Brann-spelarar
Antalyaspor-spelarar
Köln-spelarar
Ich steh mit einem Fuß im Grabe

Ich steh mit einem Fuß im Grabe!, BWV 156, er ein kyrkjeleg kantate komponert av Johann Sebastian Bach.

Han vart komponert i Leipzig i 1729 for tredje sundagen etter trettande dag jul.

Teksten er skriven av Christian Friedrich Henrici (Picander) (sats 3-5), Johann Hermann Schein (andre sats) og Kaspar Bienemann (sjette sats).

Koraltemaet er basert på salmen «Aus tiefer Not schrei ich zu dir» og «Machs mit mir, Gott, nach deiner Güt». Den første melodien fanst truleg i ei tidlegare form på 1400-talet, før Wolfgang Dachstein skreiv han om til slik han finst i Teütsch Kirchen amt (Del 1) i Strasbourg i  1525. Den andre melodien vart komponert av Johann Hermann Schein og finst som ei skillingsvise som «Trostliedlein a 5.Vber seligen Hintritt der Frawen Margariten, Des Herrn Caspar Werners Eheliche Hausfrawen» i Leipzig i 1628.

Instrumentering og struktur 

Stykket er instrumentert for obo, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.

Det består av seks satsar:
 Sinfonia i F-moll
 «Ich steh' mit einem Fuss im Grabe», Arie for tenor
 «Mach's mit mir, Gott, nach deiner Gut'», Koral
 «Mein' Angst und Not», Resitativ for bass
 «Herr, was du willst, soll mir gefallen», Arie for alt
 «Und willst du, dass ich nicht soll  kranken», Resitativ for bass
 «Herr, wie du will't, so schick's mit mir», Koral

Kjelder

Bakgrunnsstoff 

 Piano- og songpartitur for BWV 156 på bach-cantatas.com

Musikk i 1729
Ich lasse dich nicht, du segnest mich denn

Ich lasse dich nicht, du segnest mich denn!, BWV 157, er ein kyrkjeleg kantate komponert av Johann Sebastian Bach.

Han vart komponert i Leipzig i 1727 og framført for kyndelsmesse under gravferda til Johann Christoph von Ponickau i Pomssen. Stykket vart framført på nytt 6. februar 1728 eller seinare i Leipzig.

Teksten er henta frå 1. Mosebok 32: 26 (første sats), Christian Keymann (femte sats) og Christian Friedrich Henrici (Picander) (sats 2-5)

Koraltemaet er basert på salmen «Meinen Jesum laß ich nicht». Andreas Hammerschmidt (1611 eller 1612 - 1676) komponerte denne melodien som først finst i Fest-, Buß- und Danklieder for fem stemmer og fem instrument. Samlinga er tilskriven kurfyrstinne Magdalena Sibylla av Sachsen og vart trykt i 1658 i Zittau.

Instrumentering og struktur 

Stykket er instrumentert for tverrfløyte, to oboar, to fiolinar, violetta (bratsj) og basso continuo, samt to songsolistar (tenor, bass) og firedelt kor.

Det består av fem satsar:
 «Ich lasse dich nicht, du segnest mich denn», Duett for tenor & bass
 «Ich halte meinen Jesum feste», Arie for tenor
 «Ja, ja, ich halte Jesum feste», Arie for bass
 «Ei, wie vergnugt ist mit mein Sterbekasten», Resitativ for bass
 «Meinen Jesum lass' ich nicht», Koral

Kjelder

Bakgrunnsstoff 

 Piano- og songpartitur for BWV 157 på bach-cantatas.com

Musikk i 1727
Trent Noel

Trent Noel () er ein trinidadisk fotballspelar, som har spela for Joe Public i den trinidadiske fotballigaen og for Trinidad og Tobago sitt landslag.

Trinidadiske fotballspelarar
Der Friede sei mit dir

Der Friede sei mit dir, BWV 158, er ein kyrkjeleg kantate komponert av Johann Sebastian Bach.

Han vart komponert i Weimar i 1713-1717 for kyndelsmesse.  

Teksten er skriven av Johann Georg Albinus (andre sats), Martin Luther (fjerde sats) og ein ukjend tekstforfattar (første og tredje sats). 

Koraltemaet er basert på salmen «Christ lag in Todesbanden» av Martin Luther.

Instrumentering og struktur 

Stykket er instrumentert for obo, fiolin solo og basso continuo, saman med to songsolistar (sopran, bass) og firedelt kor.

Det består av fem satsar:
 «Der Friede sei mit dir», Resitativ for bass
 «Welt ade! ich bin dein müde», Arie & Koral
 «Nun Herr, regiere meinen Sinn», Resitativ for bass
 «Da bleib' ich, da hab ich Vergnügen zu wohnen», Arioso for bass
 «Hier ist das rechte Osterlamm», Koral

Kjelder

Bakgrunnsstoff 

 Piano- og songpartitur for BWV 158 på bach-cantatas.com

Musikk i 1710-åra
Sehet, wir gehn hinauf gen Jerusalem

Sehet! wir gehn hinauf gen Jerusalem, BWV 159, er ein kyrkjeleg kantate komponert av Johann Sebastian Bach.

Han vart komponert i Leipzig i 1729 for fastelavnssøndag.

Teksten er henta frå Evangeliet etter Lukas 18: 31 (første sats), Paul Gerhardt (andre sats), Paul Stockmann (femte sats) og Christian Friedrich Henrici (Picander) (sats 1, 3, 4)

Koraltemaet er basert på salmen «Befiehl du deine Wege». Denne melodien vart opphavleg komponert av Hans Leo Hassler som den verdslege kjærleikssongen «Mein G’müt ist mir verwirret von einer Jungfrau zart» som vart trykt i 1601.

Instrumentering og struktur 

Stykket er instrumentert for obo, to fiolinar, bratsj og basso continuo (+ fagott), samt tre songsolistar (alt, tenor, bass) og firedelt kor.

Det består av 5 satsar:
 «Sehet, wir gehn hinauf gen Jerusalem», Arioso for bass - «Komm, schaue doch mein Sinn», Resitativ for alt
 «Ich folge dir nach», Arie for alt - «Ich will hier bei dir stehen», Koral
 «Nun will ich mich, mein Jesu», Resitativ for tenor
 «Es ist vollbracht, das Leid ist alle», Arie for bass
 «Jesu, deine Passion ist mir lauter Freude», Koral

Kjelder

Bakgrunnsstoff 

 Piano- og songpartitur for BWV 159 på bach-cantatas.com

Musikk i 1729
Ich weiß, daß mein Erlöser lebt

Ich weiß, daß mein Erloser lebt er ein kyrkjeleg kantate komponert av Georg Philipp Telemann. Han vart tidlegare feilaktig tilskriven Johann Sebastian Bach i eit manuskript frå midten av 180-talet som sidan gjekk tapt, og fekk derfor katalognummeret BWV 160. Då katalogen til Telemann vart samla i 1950-åra vart det klart at det var Telemann og ikkje Bach som var komponisten. 

Kantaten er skriven for påske for solostemme, fiolin og continuo.  “Ich weiss, dass mein 

Teksten er skriven av Erdmann Neumeister.

Instrumentering og struktur 

Stykket er instrumentert for fiolin, basstemme og basso continuo.

Kjelder 
 

Musikkverk av Georg Philipp Telemann
Komm, du süße Todesstunde

Komm, du süße Todesstunde, BWV 161, er ein kyrkjeleg kantate komponert av Johann Sebastian Bach.

Han vart komponert i Weimar i 1716 for kyndelsmesse og den 16. sundagen etter treeiningssundag. Stykket vart framført på nytt ein ukjend dag i Leipzig. 

Teksten er skriven av Salomo Franck (sats 1-5) og Christoph Knoll (sjette sats). 

Koraltemaet er basert på salmen «Befiehl du deine Wege». Denne melodien vart opphavleg komponert av Hans Leo Hassler som den verdslege kjærleikssongen «Mein G’müt ist mir verwirret von einer Jungfrau zart», trykt i 1601.

Instrumentering og struktur 

Stykket er instrumentert for to blokkfløyter, strykarar, orgel continuo, samt to songsolistar (alt, tenor) og firedelt kor.

Det består av seks satsar:
 «Komm, du susse Todesstunde», Arie for alt
 «Welt, deine Lust ist Last», Resitativ for tenor
 «Mein Verlangen ist, den Heiland zu umfangen», Arie for tenor
 «Der Schluss ist schon gemacht», Resitativ for alt
 «Wenn es meines Gottes Wille», Koral
 «Der Leib zwar in der Erden», Koral

Kjelder

Bakgrunnsstoff 

 Piano- og songpartitur for BWV 160 på bach-cantatas.com

Musikk i 1716
Ach! ich sehe, itzt, da ich zur Hochzeit gehe

Ach! ich sehe, itzt, da ich zur Hochzeit gehe, BWV 162, er ein kyrkjeleg kantate komponert av Johann Sebastian Bach.

Han vart komponert i Weimar i 1715 for den 20. sundagen etter treeiningssundag. Stykket vart framført på nytt 10. oktober 1723 i Leipzig.

Teksten er henta frå Salomo Franck (sats 1-5) og Johann Rosenmüller (sjette sats).

Koraltemaet er basert på salmen «Jesu, der du meine Seele». Melodien er av Johann Rist (1641).

Instrumentering og struktur 

Stykket er instrumentert for zinke da tirassi, to fiolinar, bratsj, fagott og basso continuo, samt fire songsolistar (sopran, alt, tenor, bass) og firedelt kor.

Det består av seks satsar:

 «Ach! ich sehe, itzt da ich zur Hochzeit gehe», Arie for bass
 «O großes Hochzeitsfest», Resitativ for tenor
 «Jesu, Brunnquell aller Gnaden», Arie for sopran
 «Mein Jesu, laß mich nicht», Resitativ for alt
 «In meinem Gott bin ich erfreut», Duett for alt & tenor
 «Ach, ich habe schon erblicket», Koral

Kjelder

Bakgrunnsstoff 

 Piano- og songpartitur for BWV 161 på bach-cantatas.com

Musikk i 1716
Nur jedem das Seine

Nur jedem das Seine! Nur jedem das Seine!, BWV 163, er ein kyrkjeleg kantate komponert av Johann Sebastian Bach.

Han vart komponert i Weimar i 1715 for den 23. sundagen etter treeiningssundag. 

Teksten er henta frå Salomo Franck (sats 1-5) og Johann Heermann (sjette sats)

Koraltemaet er basert på salmen «Wo soll ich fliehen hin» og «Auf meinen lieben Gott». Melodien er basert på ein verdsleg song av Jacob Regnart (1540{?} - 1599) med tittelen «Venus, du und dein Kind seid alle beide blind». Denne fanst i samlinga Kurtzweilige teutsche Liedlein / nach Art der Neapolitanen oder welschen Villanellen frå Nürnberg i 1574.

Instrumentering og struktur 

Stykket er instrumentert for to fiolinar, bratsj, to fiolonsell obligato og basso continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «Nur jedem das Seine», Arie for tenor
 «Du bist, mein Gott, der Geber aller Gaben», Resitativ for bass
 «Lass mein Herz die Munze sein», Arie for bass
 «Ich wollte dir, o Gott, das Herze gerne geben», Resitativ for sopran & alt
 «Nimm mich mir und gieb mich dir», Duett for sopran & alt
 «Fuhr auch mein Herz und Sinn», Koral

Kjelder

Bakgrunnsstoff 

 Piano- og songpartitur for BWV 163 på bach-cantatas.com

Musikk i 1715
Luisão

Ânderson Luís da Silva, oftast kalla Luisão () er ein brasiliansk fotballspelar som har spela som midstoppar for Benfica i den portugisiske fotballigaen.

Brasilianske fotballspelarar
Benfica-spelarar
Ihr, die ihr euch von Christo nennet

Ihr, die ihr euch von Christo nennet, BWV 164, er ein kyrkjeleg kantate komponert av Johann Sebastian Bach.

Han vart komponert i Leipzig i 1725 for den 13. sundagen etter treeiningssundag. 

Teksten er skriven av Salomo Franck (sats 1-5) og Elisabeth Kreuziger (sjette sats)

Koraltemaet er basert på salmen «Herr Christ, der einge Gottessohn». Denne koralmelodien har opphav i den verdslege songen «Mein Freud möcht sich wohl mehren» i samlinga til Wolflin Lochamer som vart trykt i Nürnberg kring 1455. Han vart endra litt av Elisabeth Kreuziger for den første utgåva som kyrkjeleg song i Geystlich Gesangk Buchleyn (redigert av Johann Walter) som vart trykt i Wittenberg i 1524.

Instrumentering og struktur 

Stykket er instrumentert for to tverrfløyter, to oboar, strykarar, basso continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «Ihr, die ihr euch von Christ nennet», Arie for tenor
 «Wir horen zwar, was selbst die Liebe spricht», Resitativ for bass
 «Nur durch Lieb und durch Erbarmen», Arie for alt
 «Ach, schmelze doch durch deinen Liebsstrahl», Resitativ for tenor
 «Handen, die sich nicht verschliessen», Arie for sopran & bass
 «Ertodt' uns durch dein' Gute», Koral

Kjelder

Bakgrunnsstoff 

 Piano- og songpartitur for BWV 164 på bach-cantatas.com

Musikk i 1725
Edison Méndez

Edison Vicente Méndez Méndez () er ein ecuadoriansk fotballspelar som har spela for LDU Quito i den ecuadorianske fotballigaen og for Ecuador sitt landslag.

Ecuadorianske fotballspelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2014
Arturo Vidal

Arturo Erasmo Vidal Pardo () er ein chilensk fotballspelar som i 2018 spela for det chilenske landslaget og Bayern München i tysk Bundesliga. Han har blitt seriemeister i Chile med Colo-Colo tre gonger, i Italia med Juventus fire år på rad frå 2012 til 2015 og i Tyskland med Bayern München i 2016 og 2017. Han var med på å vinna Copa América med Chile i 2015 og 2016.

Chilenske fotballspelarar
Bayer Leverkusen-spelarar
Juventus-spelarar
Bayern München-spelarar
Spelarar i Fotball-VM 2010
Spelarar i Fotball-VM 2014
Pablo Armero

Pablo Stifer Armero () er ein colombiansk fotballspelar som i 2014 spela i forsvar for det colombianske landslaget og for Napoli i italiensk Serie A.

Colombianske fotballspelarar
Spelarar i Fotball-VM 2014
Udinese-spelarar
Napoli-spelarar
West Ham-spelarar
Diego Forlán

Diego Martín Forlán Corazo () er ein uruguayansk fotballspelar som har spela som spiss for Cerezo Osaka i den japanske J-ligaen, og for Uruguay sitt landslag.

Forlán kom til Europa då den engelske toppklubben Manchester United kjøpte han frå den argentinske klubben Independiente for 6,9 millionar pund i 2002. Han slo aldri heilt gjennom i Manchester, og brukte 27 kampar før han skåra det første målet sitt. Etter to sesongar vart han selt til Villarreal i Spania. Der vart han toppskårar i den spanske toppdivisjonen i 2004/05-sesongen. I 2007 gjekk han til Atlético Madrid, der han igjen vart toppskårar i den spanske toppdivisjonen i 2008/09-sesongen. Han var med på å vinna Europaligaen med Atlético i 2010. Med Uruguay sitt landslag var han med på å vinna Copa America i 2011. Under fotball-VM i 2010 vart han kåra til beste spelar i turneringa av FIFA.

Bakgrunnsstoff

Uruguayanske fotballspelarar
Manchester United-spelarar
Villarreal-spelarar
Atlético Madrid-spelarar
Inter-spelarar
Spelarar i Fotball-VM 2002
Spelarar i Fotball-VM 2010
Spelarar i Fotball-VM 2014
O heilges Geist- und Wasserbad

O heilges Geist- und Wasserbad, BWV 165, er ein kyrkjeleg kantate komponert av Johann Sebastian Bach.

Han vart komponert i Weimar i 1715 for treeiningssundag. Stykket vart kanskje framført på nytt 4. juni 1724 i Leipzig.

Teksten er skriven av Salomo Franck (sats 1-5) og Ludwig Helmbold (sjette sats)

Koraltemaet er basert på salmen «Nun laßt uns Gott dem Herren». Denne melodien er komponert av Nikolaus Selnecker og kom først på trykk i Christliche Psalmen, Lieder vnd Kirchengesenge i Leipzig i 1587.

Instrumentering og struktur 

Stykket er instrumentert for to fiolinar, bratsj, fagott, cello med continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «O heilges Geist- und Wasserbad», Arie for sopran
 «Die sündige Geburt verdammter Adamserben», Resitativ for bass
 «Jesu, der aus großer Liebe», Arie for alt
 «Ich habe ja, mein Seelenbräutigam», Resitativ for bass
 «Jesu, meines Todes Tod», Arie for tenor
 «Sein Wort, sein Tauf, sein Nachtmahl», Koral

Kjelder

Bakgrunnsstoff 

 Piano- og songpartitur for BWV 165 på bach-cantatas.com

Musikk i 1715
Wo gehest du hin

Wo gehest du hin?, BWV 166, er ein kyrkjeleg kantate komponert av Johann Sebastian Bach.

Han vart komponert i Leipzig i 1724 for fjerde sundag etter påske.

Teksten er henta frå Evangeliet etter Johannes 16: 5 (første sats), Bartholomäus Ringwaldt (tredje sats), Ämilie Juliane von Schwarzburg-Rudolstadt (sjette sats), samt ein ukjend tekstforfattar (sats 2, 4-5). 

Koraltemaet er basert på salmane «Wer nur den lieben Gott läßt walten» og «Herr Jesu Christ, du höchstes Gut». Den førstnemnde er skriven av Georg Neumark (1621-1681) og først dokumentert på trykk i Fortgepflantzter Musikalisch-Poetischer Lustwald (Jena, 1657), men opphavet til teksten og melodien kan sporast tilbake til Kiel i 1641. Den andre melodien er spora attende til salmar frå Görlitz i 1587 og Dresden i 1593. Görlitz-salmen heiter «Harmonia hymnorum». Ein kjenner ikkje til kven komponisten var.

Instrumentering og struktur 

Stykket er instrumentert for obo, strykarar og basso continuo, samt fire songsolistar (sopran, alt, tenor, bass) og firedelt kor.

Det består av seks satsar:
 «Wo gehest du hin?», Air for bass
 «Ich will an den Himmel denken», Arie for tenor
 «Ich bitte dich, Herr Jesu Christ», Koral
 «Gleichwie die Regenwasser bald verfließen», Resitativ for bass
 «Man nehme sich in acht», Arie for alt
 «Wer weiß, wie nahe mir mein Ende», Koral

Kjelder

Bakgrunnsstoff 

 Piano- og songpartitur for BWV 166 på bach-cantatas.com

Musikk i 1724
Ihr Menschen, rühmet Gottes Liebe

Ihr Menschen, rühmet Gottes Liebe, BWV 167, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for Johannes Døyparens dag, den 24. juni. 

Teksten er skriven av Johann Gramann (femte sats) og ein ukjend tekstforfattar (sats 1-4).

Instrumentering og struktur 

Stykket er instrumentert for clarino, obo da caccia, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.

Det består av fem satsar:
 «Ihr Menschen, rühmet Gottes Liebe», Arie for tenor
 «Gelobet sei der Herr Gott Israel», Resitativ for alt
 «Gottes Wort, das trüget nicht», Duett for sopran & alt
 «Das Weibes Samen kam», Resitativ for bass
 «Sei Lob und Preis mit Ehren», Koral

Kjelder

Bakgrunnsstoff 

 Piano- og songpartitur for BWV 167 på bach-cantatas.com

Musikk i 1723
Clarino

Clarino eller klarino (frå det latinske clarus 'klår, høglydt, skingrande') kan visa til ein type trompet eller eit musikalsk register.

Instrumentet som vert kalla clarino har ikkje ventilar, og har eit særleg smalt koppforma munnstykke og har ein smalare mensur enn ein vanleg trompet. Det er om lag dobbelt så langt som ein moderne trompet og produserer ein skarpare tone. Det vert òg kalla barokktrompet, fordi det var mykje brukt i barokken, eller naturtrompet, sidan toneforrådet er basert på naturtonerekkja. Clarino er føregjengaren til signalhorn og den moderne trompeten. Eit kjent døme på virtuost clarinospel er J.S. Bachs Brandenburgkonsert nr. 2. 

Omgrepet clarino vert òg nytta for særskilde register når ein spelar trompet eller klarinett. Clarinoregisteret for trompet omfattar dei diatoniske naturtonanen. Clarinoregisteret for klarinett er eit mellomregister som omfattar første overblåsinga i det øvre registeret.

Kjelder 

musikkordboken.no
Denne artikkelen bygger på «Clarion (instrument)» frå ,  den 20. april 2010. 
 oppgav desse kjeldene:
Forsyth, Cecil (1982). Orchestration. Dover Publications Inc. ISBN 0-486-24383-4

Massingblåseinstrument
Musikkterminologi
Massingblåseinstrument
Naturhorn
Barokktrompet

Barokktrompet eller clarino er ein type lang trompet utan ventilar. Han blei brukt frå 1500- til 1700-talet, under barokken, og i dag til å spela musikk frå denne tida. Dagens barokktrompet kan vera ein naturtrompet, eller han kan ha fingerhòl. 

På barokktrompeten kunne ein berre spela ein overtoneserie. Ettersom overtonane kjem tettare jo høgare oppe i registeret ein speler, får ein nok tonar til å skapa melodiar om ein hell seg i det øvste registeret. Det er svært fysisk anstrengande å spela barokktrompet. I dag bruker ein gjerne trompetar med ekstra fingerhòl, eller speler musikk skriven for han på ein moderne trompet med ventilar.

Tyske Friedemann Immer er ein kjend utøvar av barokktrompet i moderne tid. I Noreg er Kristin Hetland ein prisbelønt utøvar av barokktrompet. Oslo musikk- og kulturskole gjev opplæring i barokktrompetspel i Noreg.

Kjelder
Denne artikkelen bygger på «Barocktrumpet» frå ,  den 29. april 2010.  
Barokktrompet ensemble ved Oslo musikk- og kulturskole
Intervju med Kristin Hetland 
 

Massingblåseinstrument
Barokkmusikk